ai4bharat/Pralekha huggingface dataset:
سائنس اور ٹیکنالوجی کی وزارت
اوائل عمر میں یادداشت کمزور ہوجانے کی وجہ سے رونما ہونے والے الزائمر مرض کی روک تھام کیلئے آئی آئی ٹی گواہاٹی نے نئے طریقے وضع کئے
نئی دہلی، 21 ؍مئی، 2020،انڈین انسٹی ٹیوٹ آف ٹیکنالوجی ، گواہاٹی کے محققین نے ڈگر سے ہٹ کر اپنی راہ نکالی ہے اور ان کی تحقیق الزائمر کے مرض سے مربوط مختصر مدتی یادداشت ختم ہو جانے کے مرض کی روک تھام میں معاون ثابت ہو سکتی ہے۔
مذکورہ تحقیقی ٹیم کی قیادت آئی آئی ٹی گواہاٹی کے بایو سائنسز اور بایو انجینئرنگ شعبے کے پروفیسر ، پروفیسر ویبن راما کرشنن کر رہے تھے۔ اس کے علاوہ آئی آئی ٹی گواہاٹی کے پروفیسر ہرشال نِمادے، پروفیسر شعبہ الیکٹرانکس و الیکٹرک انجینئرنگ بھی اس تحقیق میں ان کے ساتھ شامل تھے۔ دونوں حضرات نے یہ مطالعہ کیا ہے کہ الزائمرس کے سلسلے میں نیورو کیمیکل اصول کیا ہوتے ہیں اور ان دونوں حضرات نے انسانی دماغ میں نیورو ٹاکسک ذرات کے جمع ہونے کی روک تھام کے نئے طریقے تلاش کئے ہیں۔ یہی ذرات مختصر مدت کےلئے یادداشت کے کھوجانے کے ذمہ دار ہوتے ہیں۔
۔۔۔۔۔۔۔۔۔۔۔
م ن۔ک ا۔
U- 2701
(Visitor Counter : 140
بہت چھوٹی، چھوٹی اور درمیانی صنعتوں کی وزارت
کامیابی کی کہانی - نیشنل ایس سی-ایس ٹی ہب کی خصوصی مارکیٹنگ اسسٹنس اسکیم کاروباری آمدنی کو بڑھانے کے لیے پلیٹ فارم مہیا کرتی ہے
جناب سیام لینگک کی متاثر کن کامیابی کی کہانی پڑھیں۔ @minmsme کے ساتھ اپنے خوابوں کا کاروبار بنائیں۔
منی پور کے چورا چاند پور کے رہنے والے جناب سیام لینگک تھانگ چنگ ہربل کے نام سے اپنا کاروبار چلاتے ہیں۔ پچھلے کچھ سالوں سے وہ ضروری تیل تیار کر رہے ہیں۔ انھوں نے 20 گھریلو نمائشوں میں حصہ لے کر نیشنل ایس سی-ایس ٹی ہب کی خصوصی مارکیٹنگ اسسٹنس اسکیم کا فائدہ اٹھایا ہے۔ اس سے انہیں مختلف ریاستوں میں اپنے صارفین تک پروڈکٹ کی پہنچ بڑھا کر اپنے کاروبار کی آمدنی بڑھانے میں مدد ملی ہے۔ وہ این ایس ایس ایچ کاروباری برادری کے قابل فخر رکن ہیں اور اس مرکز کو شروع کرنے اور ان جیسے بہت سے کاروباریوں کی مدد کرنے کے لیے وہ وزیر اعظم کا شکریہ ادا کرتے ہیں۔
وزارت خزانہ
محکمہ انکم ٹیکس نے حیدر آباد میں تلاشی کےدوران 142 کروڑ روپے سے زائد کی نقد رقم ضبط کی
نئی دہلی۔ 09 اکتوبر محکمہ انکم ٹیکس نے 6 اکتوبر2021 کو حیدرآباد کے ایک بڑے دواساز گروپ کی تلاشی اور ضبطی کی کارروائیاں کیں۔ یہ فارماسیوٹیکل گروپ انٹرمیڈیٹس ، ایکٹو فارماسیوٹیکل انگریڈینٹ  اور فارمولیشن کے کاروبار میں مصروف ہے۔ زیادہ تر مصنوعات بیرون ممالک یعنی امریکہ ، یورپ ، دبئی اور دیگر افریقی ممالک کو برآمد کی جاتی ہیں۔ تلاشی مہم 6 ریاستوں میں تقریبا 50 مقامات پر چلائی گئی۔
تلاشی کے دوران ان خفیہ ٹھکانوں کی نشاندہی کی گئی جہاں اکاؤنٹس کےدوسرےسیٹ اور نقد رقم ملے ۔ ڈیجیٹل میڈیا ، پین ڈرائیو، دستاویزات وغیرہ کی شکل میں اہم شواہد ملے ہیں اور انہیں ضبط کر لیا گیا ہے۔ مبینہ ڈیجیٹل شواہد ایس اے پی - ای آر پی سافٹ وئیر سے جمع کیے گئے تھے جنہیں اسسیسی گروپ نے سنبھال رکھا تھا۔
ان تلاشیوں کے دوران ، جعلی اور غیر موجود اداروں سے کی جانے والی خریداریوں میں تضادات اور اخراجات میں خردبردکی نشاندہی ہوئی ۔ مزید یہ کہ زمینوں کی خریداری کے لیے رقم کی ادائیگی کے ثبوت بھی ملے ہیں۔ مختلف دیگر قانونی مسائل کی بھی نشاندہی کی گئی جیسے کہ ذاتی اخراجات کو کمپنی کے اکاؤنٹس میں دکھایاگیا اور متعلقہ فریقوں کےذریعہ سرکاری قیمت سے کم میں زمین خریدی گئی۔
تلاشی کے دوران کئی بینک لاکرز ملے ہیں جن میں سے 16 لاکرز آپریٹ کیے گئے ہیں۔ تلاشی میں اب تک 142.87 کروڑ روپے کی نامعلوم نقد رقم ضبط کی گئی ہے۔ اب تک تقریبا 550 کروڑ روپے کی غیر معلوم آمدنی کی نشاندہی کی گئی ہے۔
مزید تفتیش اور غیر معلوم آمدنی کا پتہ لگانے کا عمل جاری ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9876
(Visitor Counter : 114
صدر جمہوریہ کا سکریٹریٹ
صدر جمہوریہ ہند نے دفاعی اعزازات دئےجانے کی تقریب دوئم میں 2021 کے بہادری ایوارڈز عطا کئے
نئی دہلی:23؍نومبر2021:
صدرجمہوریہ ہند جناب رام ناتھ کووند نے آج شام راشٹرپتی بھون میں دفاعی اعزازات دئے جانے کی تقریب دوئم میں سال 2021 کے بہادری انعامات اور ممتاز خدمات کے تمغے عطا کئے ۔
انعام یافتگان کی فہرست دیکھنے کے لئے یہاں کلک کریں :
اسٹیل کی وزارت
جناب رام شندر پرساد سنگھ نے کابینہ وزیر کی حیثیت سے اسٹیل کی وزارت کا چارج سنبھالا
جناب رام چندر پرساد سنگھ نے ادیوگ بھون میں اسٹیل وزیر کی حیثیت سے اپنی ذمہ داری سنبھالی۔ اسٹیل کی وزارت میں وزیر مملکت جناب فگن سنگھ کلستے نے کابینہ وزیر کا خیر مقدم کیا ۔
اسٹیل کی وزارت کا چارج سنبھالنے کے بعد جناب رام چندر پرساد سنگھ نے کہا کہ اسٹیل کی وزارت کلیدی رول ادا کرنے والی ہے کیونکہ وزیر اعظم نریندر مودی 2024تک پانچ ٹریلین ڈالر کی معشیت کا نشانہ مقرر کیا ہے۔ جناب رام چندر پرساد سنگھ نے وزارت کے افسران کے ساتھ میٹنگ بھی کی ۔
جناب سنگھ راجیہ سبھا میں بہار کی نمائندگی کرتے ہیں اور سابق IAS افسر ہیں۔
صحت اور خاندانی بہبود کی وزارت
وزارت صحت نے مرکزی ٹیموں کو فوری طور پر 10 دنوں کے لئے پنجاب اور چنڈی گڑھ کے لئے روانہ کیا یہ مرکزی ٹیمیں عوامی صحتی اقدامات کے تحت ، مرض کی روک تھام ، نگرانی، جانچ اور کووِڈ۔19 کی مؤثر طبی انتظام کاری کے عمل میں ریاستوں/ مرکز کے زیر انتظام علاقوں کو تعاون پیش کریں گی
صحت و کنبہ بہبود کی وزارت نے پنجاب اور مرکز کے زیر انتظام علاقے چنڈی گڑھ میں مرکزی ٹیموں کو تعینات کرنے کا فیصلہ کیا ہے۔
یہ اعلیٰ سطحی ٹیمیں مرض کی روک تھام، نگرانی، جانچ اور کووِڈ مریضوں کی مؤثر طبی انتظام کاری سے متعلق عوامی صحتی اقدامات کو تقویت پہنچانے کے لئے ریاست/ مرکز کے زیر انتظام علاقے کو تعاون فراہم کریں گی۔ان اقدامات کا مقصد شرح اموات میں تخفیف لانا اور زندگیوں کو بچانا ہے۔ یہ ٹیمیں مرض کی بروقت شناخت اور علاج سے متعلق چنوتیوں سے مؤثر انداز میں نمٹنے کے لئے ریاست/ مرکزکے زیر انتظام علاقے کی رہنمائی بھی کریں گی۔
دو ممبروں پر مشتمل اس ٹیم میں پی جی آئی ایم ای آر ، چنڈی گڑھ سے ایک کمیونٹی میڈیسن ایکسپرٹ اور این سی ڈی سی سے ایک ماہر وبائیات شامل ہوں گے۔ یہ ٹیمیں کووِڈ سے متعلق انتظام کاری میں توسیعی رہنمائی فراہم کرنے کی غرض سے ریاست/ مرکز کے زیر انتظام علاقے میں 10 دنوں کے لئے تعینات رہیں گی۔
پنجاب میں اب تک مجموعی طور پر 60013 معاملات سامنے آئے ہیں، جبکہ ایکٹیو مریضوں کی تعداد 15731 ہے۔ ریاست میں فی ملین افراد پر جانچ کی تعداد 37546 ہے ۔ 4.97 فیصد کے ساتھ، ریاست مجموعی پازیٹیوٹی کے نچلے درجے میں ہے۔
مرکز کے زیر انتظام علاقے چنڈی گڑھ میں 2095 ایکٹیو مریض سامنے آرہے ہیں جبکہ مجموعی معاملات 5268 ہیں۔ فی ملین افراد پر جانچ کی تعداد اور مجموعی پازیٹیوٹی بالترتیب 38054 اور 11.99 فیصد ہے۔
مرکزی حکومت کثیر شعبہ جاتی ٹیموں کو ان ریاستوں/ مرکز کے زیر انتظام علاقوں میں تعینات کر رہی ہے جہاں کووِڈ معاملات کی تعداد میں اچانک اضافہ رونما ہو رہا ہے اور جہاں شرح اموات زیادہ ہے اور اس طرح ان علاقوں کو سرگرمی کے ساتھ تعاون فراہم کر رہی ہے۔ اس طرح کی متعدد ٹیمیں گذشتہ چند مہینوں کے دوران مختلف ریاستوں / مرکز کے زیر انتظام علاقوں کا دورہ کر چکی ہیں۔ ان ٹیموں نے علاقائی اتھارٹیوں سے بات چیت کرکے ان لوگوں کو درپیش مسائل اور چنوتیوں کو بہتر طور پر سمجھا۔ مرکزی وزارت صحت نے گذشتہ دو دنوں کے دوران ان مختلف ریاستوں / مرکز کے زیر انتظام علاقوں کے بارے میں معلومات حاصل کی ہیں جہاں کووِڈ معاملات کی تعداد میں اضافہ رونما ہورہا ہے اور جہاں کچھ اضلاع میں شرح اموات زیادہ ہے۔ ریاستوں / مرکز کے زیر انتظام علاقوں کو مشورہ دیا گیا ہے کہ وہ چھوت کی اس بیماری کے پھیلاؤ کے سلسلے کو توڑنے اور شرح اموات کو کم کرنے کے لئے سرگرمی کے ساتھ جامع اقدامات کریں تاکہ شرح اموات گھٹ کر ایک فیصد سے کم رہ جائے۔
وزیراعظم کا دفتر
وزیر اعظم نریندر مودی نے ہائیپرسونک ٹیسٹ ڈیمونسٹریشن وہیکل کے کامیاب تجربہ پر ڈی آر ڈی او کو مبارکباد پیش کی
نئی دہلی ،07 ستمبر :
وزیر اعظم جناب نریندر مودی نے ہائیپرسونک ٹیسٹ ڈیمونسٹریشن وہیکل کے کامیاب تجربہ کے لئے دفاعی تحقیق اور ترقی تنظیم  کو مبارکباد دی ہے۔
ایک ٹویٹ میں وزیر اعظم نے کہا ، "آج ہائیپرسونک ٹیسٹ ڈیمونسٹریشن وہیکل کے کامیاب تجربے کے لئے ڈی آر ڈی او کو مبارکباد۔ ہمارے سائنسدانوں کے تیار کردہ اسکریم جیٹ انجن نے اڑان کو ساونڈ کی رفتار سے 6 گنا تیز رفتار حاصل کرنے میں مدد کی! بہت ہی کم ممالک میں آج ایسی صلاحیت ہے''۔
محنت اور روزگار کی وزارت
کل ہند سہ ماہی ادارے پر مبنی روزگار جائزے  کے ایک حصے کوارٹرلی امپلائمنٹ سروے  کے تیسرے دور  کی رپورٹ جاری
رپورٹ میں منتخب کردہ نو شعبوں کے 10 یا زیادہ کارکنوں کو ملازمت دینے و الے منظم طبقے میں روزگار کے رجحان میں اضافہ کی نشاندہی کی گئی ہے ۔یہ نو شعبےہیں مینوفیکچرنگ، تعمیرات، تجارت، نقل وحمل، تعلیم، صحت، رہائش اورریستوراں، آئی ٹی / بی پی اوز اور مالی خدمات
85 فیصد سے زیادہ ورکرز مستقل ورکرز
روزگار مہیا کرانے والا سب سے بڑا شعبہ مینوفیکچرنگ ہے جس سے کام کرنے والوں کی مجموعی تعداد کا 39 فیصد حصہ جڑا ہوا ہے ۔ اس کے بعد تعلیمی شعبہ ہے جس سے 22 فیصد ورکرز وابستہ ہیں
محنت اور روزگار کی وزارت  نے آج اکتوبر تا دسمبر2021 کی مدت کے لئے سہ ماہی روزگار جائزہ  کی تیسری سہ ماہی کی رپورٹ جاری کی ، جسے لیبربیورو اور محنت و روزگار کی وزارت سے منسلک ایک اور دفتر کے ذریعہ تیار کیا گیا تھا ۔ لیبر بیورو نے ای کیو ای ای ایس کے کام کابیڑا اٹھایا ہے تاکہ نومنتخبہ شعبوں کے منظم اور غیر منظم دونوں طبقوں میں ملازمت اور اداروں کے متعلقہ مختلف النوع گوشواروں کےبارے میں وقفہ وقفہ سے  تازہ ترین صورتحال فراہم کی جاسکے۔ ان 9 شعبوں سے غیر زرعی اداروں میں کام کرنےوالے لوگوں کی بڑی تعداد وابستہ ہے۔
کیو ای ایس ایسے 10 یا زیادہ ورکروں کو روزگار دینےوالے ادارو ں کے حوالے سے روزگاری تفصیلات جمع کرتا ہے ، جن کا تعلق 9 منتخبہ شعبوں میں منظم طبقے سے ہے ۔ یہ شعبے ہیں مینوفیکچرنگ، تعمیرات، تجارت، نقل وحمل، تعلیم، صحت، رہائش اورریستوراں، آئی ٹی / بی پی اوز اور مالی خدمات ۔
- ان 9 شعبوں میں چھٹے اقتصادی اعداد وشمار کے مطابق 10 یا زیادہ ملازمین رکھنےوالی کمپنیوں کے مجموعی ملازمین کا 85 فیصد حصہ موجود ہے ۔
- رپورٹ میں منتخب کردہ نو شعبوں کے 10 یا زیادہ کارکنوں کو ملازمت دینے و الے منظم طبقے میں روزگار کے رجحان میں اضافہ کی نشاندہی کی گئی ہے۔
- روزگار مہیا کرانے والا سب سے بڑا شعبہ مینوفیکچرنگ ہے جس سے کام کرنے والوں کی مجموعی تعداد کا 39 فیصد حصہ جڑا ہوا ہے ۔ اس کے بعد تعلیمی شعبہ ہے جس سے 22 فیصد ورکرز وابستہ ہیں۔
- تقریبا تمام  ادارے مختلف قوانین کے تحت رجسٹر کئے گئے تھے۔
- مجموعی طور پر تقریبا 23.55 فیصداکائیوں نے اپنے ورکروں کو دوران کار تربیت فراہم کی ۔
- 9 شعبوں میں ، 34.87 فیصدی صحت کےشعبے سے تعلق رکھنےو الی اکائیوں نے دوران ملازمت تربیت فراہم کی ۔ اس کے بعدآئی ٹی / بی پی اوزہیں جن کی تعداد 31.1 فیصد ہے ۔
- تمام 9 شعبوں میں تقریبا1.85 لاکھ اسامیوں کےبارےمیں اطلاع ہے۔
- ورکروں میں سے 85.3 فیصد مستقل ورکرز تھے اور 8.9 فیصد کنٹریکٹ ورکرزتھے۔
مجموعی روزگار کاشعبہ وارحصہ
وزیراعظم کا دفتر
ہندوستان دنیا کا ایک روشن مقام ہے جس میں مزید ترقی کرنے کی شدید خواہش ہے: وزیر اعظم
وزیر اعظم جناب نریندر مودی نے کیپٹل گروپ کے ساتھ ایک مضمون شیئر کیا ہے، جس کا عنوان ہے ’’کیا ہندوستان اس دہائی میں ایک ابھرتا ہوا بازار بن جائے گا؟‘‘
وزیر اعظم نے ٹوئٹ کیا:
’’نوجوانوں اور کاروباریوں کو یہ 9 نکات دلچسپ لگیں گے۔ اور جی ہاں، ہندوستان دنیا کا ایک روشن مقام ہے جس میں مزید ترقی کرنے کی شدید خواہش ہے!‘‘
بہت چھوٹی، چھوٹی اور درمیانی صنعتوں کی وزارت
وزیر اعظم جناب نریندر مودی کے مقبول ریڈیو پروگرام ’من کی بات‘کی 100ویں ایپی سوڈ کے موقع پر کے وی آئی سی نے ہریانہ کے بھیوانی کے دولہیڈی گاؤں میں’من کی بات‘ کی 98ویں قسط کے ’سوچھتا کے سپاہیوں‘ کے اعزاز میں ایک خصوصی پروگرام کا انعقاد کیا
بھیوانی، ہریانہ کے دولہیڈی گاؤں میں وزیر اعظم جناب نریندر مودی کے مقبول ریڈیو پروگرام ’من کی بات‘ کی 100ویں قسط کے موقع پر آج کھادی اور دیہی صنعت کمیشن  نے ایک خصوصی پروگرام کا اہتمام کیا۔ اس پروگرام کا اہتمام ’من کی بات‘ کی 98ویں قسط کے 'سوچھتا کے سپاہیوں' کے اعزاز میں کرنے اور حکومت ہند کی اہم اسکیم 'وزیر اعظم ایمپلائمنٹ جنریشن پروگرام'  کے بارے میں عوام میں بیداری پیدا کرنے کے لیے کیا گیا تھا۔
کھادی اور دیہی صنعت کمیشن کے چیئرمین جناب منوج کمار نے پی ایم ای جی پی بیداری پروگرام سے خطاب کرتے ہوئے کہا کہ وزیر اعظم کے 'من کی بات' پروگرام نے کھادی کو خود انحصار بنانے میں نمایاں کردار ادا کیا ہے۔ انہوں نے مزید کہا کہ عزت مآب وزیر اعظم جناب نریندر مودی جی کا وژن نوجوانوں کو محض ملازمت کے متلاشی بننے کے بجائے 'نوکری دینے والا' بنانا اور دوسرے نوجوانوں کے لیے ایک تحریک بننا ہے۔ اس بیداری کیمپ میں آس پاس کے گاؤوں کے 2 ہزار سے زیادہ لوگوں نے شرکت کی۔
ہریانہ کے دولہیڈی گاؤں کی حال ہی میں من کی بات کی 98ویں قسط میں وزیر اعظم جناب نریندر مودی نے اس گاؤں کے صفائی کے سپاہیوں کی تعریف کی تھی۔ دولہیڈی گاؤں کے نوجوانوں نے یووا سوچھتا اے وَم جن سیوا سمیتی کے نام سے ایک تنظیم بنائی تھی جو شہر کے مختلف علاقوں سے کئی ٹن کچرا صاف کرتی تھی۔
جناب منوج کمار نے دولہیڈی گاؤں کے تمام 'صفائی سپاہیوں' کو مبارکباد دی اور اپنے علاقے کے زیادہ سے زیادہ نوجوانوں کو پی ایم ای جی پی سے جوڑ کر روزگار پیدا کرنے میں اپنا تعاون دینے کی اپیل کی۔
ہریانہ حکومت اور بینکوں کے نمائندوں کے ساتھ ساتھ کھادی اور گاؤں کے صنعت کمیشن کے ملازمین اور افسران نے اس پروگرام میں شرکت کی، جو پی ایم ای جی پی کے بارے میں بیداری پیدا کرنے اور نوجوانوں کو خود انحصار بننے اور اپنی برادریوں کی ترقی میں تعاون دینے کی ترغیب دینے میں انتہائی کامیاب رہا۔
۔۔۔۔
ش ح۔ا س۔ ت ح ۔
U–4665
(Visitor Counter : 64
وزارت دفاع
ہندوستان کے دفاعی اخراجات
نئی دہلی، 15 جولائی 2019، رکشا راجیہ منتری جناب شری پد نا ئکن نے آج راجیہ سبھا میں جناب ڈیرک اوبرائن کو ایک تحریری جواب میں بتایا کہ گزشتہ تین برسوں کے دوران بجٹ تخمینہ اور دفاعی بجٹ]وزارت دفاع  اور دفاعی پنشن[ کے ریونیو اور کیپٹل مد کے تحت حقیقی اخراجات حسب ذیل ہے:

|
|
سال
|
|
بی ای
|
|
حقیقی اخراجات
|
|
ریونیو
|
|
کیپٹل
|
|
کل
|
|
ریونیو
|
|
کیپٹل
|
|
کل
|
|
2016-17
|
|
2,50,712.35
|
|
90,209.63
|
|
3,40,921.98
|
|
2,60,167.33
|
|
91,482.77
|
|
3,51,650.10
|
|
2017-18
|
|
2,68,274.42
|
|
91,579.70
|
|
3,59,854.12
|
|
2,84,272.86
|
|
95,431.10
|
|
3,79,703.96
|
|
2018-19
|
|
3,04,800.85
|
|
99,563.86
|
|
4,04,364.71
|
|
3,05,141.96
|
|
99,511.00
|
|
4,04,652.96
مذکورہ بالا تفصیل سے ظاہر ہے کہ ریونیو اور کیپٹل مد کےتحت فنڈز کا پورا استعمال کیا گیا ہے۔
۔۔۔۔۔۔۔۔۔۔۔
م ن۔ا گ۔رض
U- 3116
(Visitor Counter : 80
وزیراعظم کا دفتر
وزیر اعظم نے لتا منگیشکر کو ان کی سالگرہ پر مبارکباد دی
وزیر اعظم جناب نریندر مودی نے لتا منگیشکر جی کو ان کی سالگرہ پر مبارکباد پیش کی ہے اور ان کی لمبی اور صحت مند زندگی کے لیے دعا کی ہے۔
وزیراعظم نے اپنے ایک ٹویٹ میں کہا کہ:
"محترمہ لتا دیدی کو سالگرہ کی بہت بہت مبارکباد۔ان کی خوش کن اور دلفریب آواز پوری دنیا میں گونجتی ہے۔ وہ ہندوستانی ثقافت کے تئیں اپنی عاجزی اور قابل قدر جذبے کے لیے انتہائی قابل احترام ہیں۔ ذاتی طور پر ، ان کی نیک خواہشات میرے لیے بڑی تقویت فراہم کرنے کا ذریعہ ہیں۔ میں لتا دیدی کی لمبی اور صحت مند زندگی کے لیے دعا گو ہوں۔''
امور خارجہ کی وزارت
کابینہ نے مالدیپ کے ادو شہر میں بھارت کا نیا قونصلیٹ جنرل کھولنے کی منظوری دی
نئی دہلی،25/مئی2021،
وزیراعظم جناب نریندر مودی کی صدارت میں مرکزی کابینہ نے 2021 میں مالدیپ کے شہر ادو میں بھارت کانیا قونصلیٹ جنرل کھولنے کی منظوری دی ہے۔
بھارت اور مالدیپ نسلی، لسانی، ثقافتی، مذہبی اور تجارتی رشتے مشترک کرتے ہیں اور یہ روابط کافی قدیم ہیں۔ مالدیپ بھارتی حکومت کے ‘پڑوسی پہلے کی پالیسی’ اور ‘ساگر’ کے ویژن میں اہم مقام رکھتا ہے۔
ادو شہر میں قونصلیٹ جنرل کے کھلنے سے مالدیپ میں بھارت کی سفارتی موجودگی کو تقویت ملے گی اور یہ موجودہ اور خواہش کے مطابق روابط کے لیے موزوں ہوگا۔
وزیراعظم جناب نریندرمودی اور صدر صالح کی قیادت میں دوطرفہ رشتے کو حاصل ہونے والی تحریک اور توانائی غیرمعمولی سطح پر پہنچ گئی ہے۔
یہ نمو اور ترقی یا ‘سب کا ساتھ- سب کا وکاس’ کی ہماری قومی ترجیحات کے لیے بھی دور اندیشی پر مبنی قدم ہے۔ بھارت کی سفارتی موجودگی میں اضافہ کرے گی اور اس کے ساتھ ساتھ بھارتی کمپنیوں کے لیے بازار تک رسائی فراہم کرے گی اور اشیا اور خدمات کی بھارتی برآمدات کو مستحکم کرے گی۔ اس سے گھریلو پیداوار اور خود کفیل یا آتم نربھر بھارت کے ہمارے مقصد کے مطابق روزگار میں اضافے پر براہ راست اثر پڑے گا۔
۔۔۔۔۔۔۔۔۔۔۔
U-4812
ش ح۔ ف ا۔ ت ع۔
(
صدر جمہوریہ کا سکریٹریٹ
صدرجمہوریہ ہند نے برہما کماری کے زیر اہتمام ‘میرابنگال، نشے سے پاک بنگال’ مہم کا آغازکیا
صدرجمہوریہ ہند محترمہ دروپدی مرمو نے آج  کولکتہ کے راج بھون میں برہما کماری کے زیر اہتمام ‘نشا مکت بھارت ابھیان’ کے تحت ‘میرابنگال، نشے سے پاک بنگال’ مہم کا آغاز کیا۔
اس موقع پرخطاب کرتے ہوئے صدرجمہوریہ نے کہا کہ منشیات کا استعمال معاشرے اور ملک کے لیے لمحہ فکریہ ہے۔ ان لت کی وجہ سے نوجوان اپنی زندگی میں صحیح سمت کا انتخاب نہیں کر پاتے۔ یہ انتہائی تشویشناک ہے اور اس معاملے میں تمام محاذوں پر کام کرنے کی ضرورت ہے۔ انہوں نے کہا کہ یہ صورتحال روحانی بیداری، مراقبہ، سماجی یکجہتی اور سیاسی عزم کے ذریعے بہتر بنائی جا سکتی ہے۔ انہوں نے اس طرح کے مسائل پر تبادلہ خیال کرنے اور انہیں حل کرنے کے لیے کام کرنے کی وجہ سے برہما کماری تنظیموں کی ستائش کی۔
صدر نے کہا کہ کسی بھی قسم کی لت ذہنی تناؤ کی وجہ سے پیدا ہوتی ہے۔ نشہ کی لت صحت کے لیے نقصان دہ ہے۔ نشے سے بہت سے دوسرے عوارض بھی جنم لیتے ہیں۔ منشیات کے عادی افراد کے اہل خانہ اور دوست احباب بھی کافی پریشانی کا سامنا کرتے ہیں۔ انہوں نے تمام نوجوانوں سے اپیل کی کہ وہ نشے کے عادی دوست کے گھر والوں کو اس کے بارے میں اطلاع دیں۔
صدر نے منشیات کا استعمال کرنے والے لوگوں پر زور دیا کہ وہ اپنی زندگی برباد نہ کریں۔ انہوں نے کہا کہ اگر وہ کسی قسم کے تناؤ کا شکار ہیں تو انہیں اپنے دوستوں، خاندان یا کسی سماجی تنظیم سے بات کرنی چاہیے۔ کوئی ایسا مسئلہ نہیں جس کا سامنا وہ اپنی قوت ارادی سے نہ کر سکیں۔ انہوں نے کہا کہ سماج دشمن عناصر منشیات کا استعمال کرنے والے اور نشے کے عادی افراد کا فائدہ اٹھاتے ہیں۔ منشیات خریدنے میں خرچ ہونے والی رقم مجرمانہ سرگرمیوں میں بھی استعمال ہوتی ہے۔ انہوں نے اس یقین کا اظہار کیا کہ نشے کے عادی افراد اپنی بھلائی اور معاشرے اور ملک کے مفاد میں اس بری عادت کو چھوڑ دیں۔
صدرجمہوریہ نے کہا کہ نوجوان ہمارا اہم ترین اثاثہ ہیں۔ جو وقت اور توانائی انہیں اپنے مستقبل کی بنیاد مضبوط کرنے میں صرف کرنی چاہیے، وہ نشے کی وجہ سے ضائع ہو رہی ہے۔ تعلیمی اداروں کو معلوم کرنا چاہیے کہ طلبہ غلط سمت میں جا رہے ہیں یا نہیں۔ اس طرح کاکوئی معاملہ سامنے آئے تو فوری کارروائی کی جانی چاہئے۔
صدرجمہوریہ کی تقریر دیکھنے کےلئے برائے مہربانی یہاں کلک کریں-
۔۔۔۔۔۔۔۔۔۔۔
ش ح۔ع ح۔ف ر

(Visitor Counter : 47
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 52.37 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں اور پرائیوٹ اسپتالوں کے پاس2.42کروڑسے زیادہ غیر استعمال شدہ خوراکیں ابھی بھی دستیاب ہیں، جنہیں استعمال میں لایا جانا ہے
نئی دلّی ،08 اگست، 2021/
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے۔ ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
52,37,50,890
|
|
ارسال کئے جانے کے مرحلے میں
|
|
8,99,260
|
|
استعمال شدہ خوراک
|
|
50,32,77,942
|
|
باقی خوراک جو دستیاب ہے
|
|
2,42,87,160
ریاستوں و مرکز کے زیر انتظام علاقوں کو ، تمام ذرائع کے توسط سے اب تک 52.37 کروڑ سے زیادہ  ٹیکےفراہم کرائے گئےہیں اور مزید 8,99,260 خوراکیں ارسال کئے جانے کے مراحل میں ہیں۔
ان میں سے ضائع ہونے والے ٹیکوں سمیت مجموعی طور پر 50,32,77,942 استعمال میں لائے جاچکے ہیں ۔
ریاستوں/ مرکز کے زیر انتظام علاقوں اور پرائیوٹ اسپتالوں کے پاس 2.42 کروڑ سے زیادہ  غیر استعمال شدہ ٹیکے ابھی بھی دستیاب ہیں، جنہیں لگایا جانا باقی ہے۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 204.25 کروڑ  ٹیکے لگائے جاچکے ہیں
پچھلے 24 گھنٹے میں31,36,029 ٹیکے لگائے گئے
سردست بھارت میں 1,43,676مریض زیر علاج ہیں
زیر علاج مریضوں کی شرح فی الحال 0.33 فیصد ہے
شفایابی کی شرح فی الحال98.48 فیصد ہے
گذشتہ 24 گھنٹوں کے دوران 19,336مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,33,49,778 ہوگئی ہے
گزشتہ 24 گھنٹے میں19,673 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 87.52 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,96,424 ٹیسٹ کئے گئے
وزارت خزانہ
سی بی ڈی ٹی کی طرف سے جائزہ سال 19-2018 کے لئے آمدنی ٹیکس ریٹرن فارم کا نوٹی فکیشن جاری
نئی دہلی 6 اپریل ۔براہ راست ٹیکسوں کے مرکز ی بورڈ سی بی ڈی ٹی نے جائزہ سال 19-2018 کے لئے آمدنی ٹیکس ریٹرن فارم  کا نوٹی فکیشن جاری کیا۔ جائزہ سال 18-2017 کے لئے ایک صفحے کا آسان آئی ٹی آر فارم -1  کا نوٹی فکیشن جاری کیا تھا۔اس قدم سے اُن تقریباََ تین کروڑ ٹیکس دہندگان کو فائدہ ہوا تھا ، جنہوں نے اس آسان فارم کو ریٹرن کے لئے بھرا تھا۔ جائزہ سال 19-2018 کے لئے بھی ایک صفحے کا آسان فارم -1  کا نوٹی فکیشن جاری کیا گیا ہے ۔ کوئی بھی ایسا فرد یہ آئی ٹی آر فارم -1 داخل کرسکتا ہے ، جو باشندہ تو ہو لیکن عام باشندہ نہ ہو اور جس کی آمدنی 50 لاکھ روپے تک ہو اور جو یہ آمدنی تنخواہ کے وسیلے سے حاصل کررہا ہو ، ایک مکان کی املاک یا دیگر آمدنی  کا حامل ہو۔ مزید یہ کہ تنخواہ اور گھر کی املاک سے متعلق حصے معقول بنائے گئے ہیں اور آمدنی کی بنیادی تفصیلات دی گئ ہیں  اور گھر کی املاک سے حاصل آمدنی کو بھی لازمی قراردیا گیا ہے۔آئی ٹی آر فارم -2 کو بھی اس شر ط کے ساتھ معقول بنایا گیا ہے کہ افراد اور کسی تجارت یا پیشے کے علاوہ ، وہ کسی دیگر وسیلے سے آمدنی کے حامل ہوں ، یا تو آئی ٹی آر فارم -3 یا آئی ٹی آر فارم -4 بھرسکتے ہیں۔ پیشگی تخمینہ آمدنی )
کریڈٹ آف ریفنڈ کے مقصدسے ، غیر باشندہ ہونے کی صورت میں کسی ایک غیر ملکی بینک کھاتے کی تفصیلات فراہم کرنے کو بھی لازمی قراردیا گیا ہے ۔ اس کے علاوہ ایک مخصوص عرصے کے دوران جمع کی گئی رقم کی تفصیلات فراہم کرنے کی ضرورت کو بھی جائزہ سال 19-2018 کے فارم سے ختم کردیا گیا ہے ۔
آئی ٹی آر فارم بھرنے کے طریقے میں پچھلےسال کی بہ نسبت کوئی تبدیلی نہیں ہے۔ یہ سبھی آئی ٹی آر فارم الیکٹرانک طریقے سے بھرے جائیں گے البتہ جہاں ریٹرن آئی ٹی آر فارم -1  یا آئی ٹی آر فارم -4  داخل کیا جانا ہے ، مندرجہ ذیل افراد کو کاغذ کے فارم میں ریٹرن داخل کرنے کے متبادل حاصل ہیں۔
- 80سال یا اس سے زیادہ کی عمر کا کوئی فرد پچھلے سال کے کسی عرصے کے دوران ، یا
- کوئی فرد یا ایچ یو ایف جس کی آمدنی پانچ لاکھ روپے سے تجاوز نہ کرتی ہو اور جس نے انکم ٹیکس ریٹرن میں کوئی ریفنڈ کا دعویٰ نہ کیا ہو۔
نوٹی فکیشن میں دئے گئے آئی ٹی آر فارم ، محکمے کی سرکار ی ویب سائٹ : www.incometaxindia.gov.in. پردستیاب ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ا س ۔رم
U-1961
(Visitor Counter : 35
بجلی کی وزارت
دُلہستی پاور اسٹیشن نے آزادی کا امرت مہوتسو کے تحت سیمینار منعقد کرکے این جی او کو ایمبولینس سونپی
مرکزی وزیر مملکت ، سائنس و ٹیکنالوجی کی وزارت اور ارضیاتی سائنس کی وزارت، وزیر مملکت، وزیر اعظم کے دفتر اور محنت، عملہ، عوامی شکایت اور پنشن کی وزارت، جوہری توانائی محکمہ اور خلائی محکمہ ڈاکٹر جتیندر سنگھ اور این ایچ پی سی کے صدر اور منیجنگ ڈائرکٹر جناب اے کے سنگھ نے دُلہستی پاور اسٹیشن کے ذریعے منعقد آزادی کا امرت مہوتسو پروگرام میں شرکت کی اور سی ایس آر اسکیم کے تحت ایک ایمبولینس سونپی۔ این ایچ پی سی کا دُلہستی پاور اسٹیشن آزادی کا امرت مہوتسو کے تحت مختلف پروگرام منعقد کر رہا ہے۔
پروگرام سے خطاب کرتے ہوئے ڈاکٹر جتیندر سنگھ نے لوگوں کو قومی کی خدمت میں آگے آنے کی حوصلہ افزائی کی۔ انہوں نے کشتواڑ ضلع میں این ایچ پی سی کے ذریعے فی الحال چلائے جا رہے پروجیکٹوں کے بارے میں بھی لوگوں کو بتایا اور کہا کہ انس پروجیکٹوں کے پورا ہونے سے آنے والے وقت میں کشتواڑ بجلی کی پیداوار کا پاور ہب بننے جا رہا ہے۔ ان پروجیکٹوں سے مقامی لوگوں کو روزگار کے مواقع ملیں گے اور علاقے کی ترقی ہوگی۔ مرکزی وزیر نے این ایچ پی سی کے ذریعے کیے جا رہے کاموں کی تعریف کی۔
این ایچ پی سی کے صدر اور منیجنگ ڈائرکٹر جناب اے کے سنگھ نے پروگرام سے خطاب کرتے ہوئے کہا کہ آزادی کا امرت مہوتسو کے تحت این ایچ پی سی کے ذریعے مختلف پروگرام کا انعقاد کیا جا رہا ہے اور یہ سیمینار بھی اسی مہوتسو کے تحت منعقد کیا گیا ہے۔ انہوں نے بتایا کہ کارپوریشن مقامی سطح پر این ایچ پی سی کی سی ایس آر اسکیم کے ذریعے سماج کی ترقی کی کئی سرگرمیوں سے جڑا ہوا ہے اور آج سی ایس آر اور ایس ڈی پہل کے تحت سیوا بھارتی این جی او کو وینٹی لیٹر اور دیگر جدید سہولیات سے لیس ایک ایمبولینس سونپی جا رہی ہے۔
پروگرام کے دوران ڈاکٹر جتیندر سنگھ اور جناب اے کے سنگھ نے سیوا بھارتی این جی او کے اہلکاروں کو ایمبولینس کی چابیاں سونپیں۔
جموں و کشمیر میں سیوا بھارتی کے صدر ڈاکٹر انل کمار منہاس نے سی ایس آر اسکیم کے تحت ایمبولینس مہیا کرانے کے لیے این ایچ پی سی کا شکریہ ادا کیا۔ انہوں نے کہا کہ کشتواڑ اور آس پاس کے علاقوں کے ضرورت مند لوگوں کو ایمبولینس سروس سے فائدہ ملے گا اور لوگوں کو یہ ایمبولینس سروس بغیر فائدہ یا نقصان کی بنیاد پر فراہم کی جائے گی۔ سیما جاگرن منچ کے کل ہند کو آرگنائزیشن وزیر جناب مرلی دھر نے این ایچ پی سی کے سی ایم ڈی جناب اے کے سنگھ کو مبارکباد دی اور ان کی تنظیم کے ذریعے کیے جا رہے سماجی کاموں کے بارے میں معلومات فراہم کیں۔
اس دوران قومی اتحاد اور خدماتی کام کے رول موضوع پر سیمینار اور ایمبولینس سونپنے کا پروگرام بھی منعقد کیا گیا۔
اس موقع پر سی وی پی پی پی ایل کے منیجنگ ڈائرکٹر جناب اے کے چودھری، این ایچ پی سی جموں کے علاقائی سربراہ جناب راجن کمار، این ایچ پی سی اور سی وی پی پی پی ایل کے افسر اور ملازمین اور سیوا بھارتی کے اہلکار موجود تھے۔